CELEX: 32020D1567
Language: hu
Date: 2020-10-26 00:00:00
Title: A Bizottság (EU) 2020/1567 végrehajtási határozata (2020. október 26.) az (EU) 2019/1896 európai parlamenti és tanácsi rendelet 61. cikke értelmében az Európai Határ- és Parti Őrség készenléti alakulatának felállításához nyújtott pénzügyi támogatásról

2020.10.28.   
               
               
                  HU
               
               
                  Az Európai Unió Hivatalos Lapja
               
               
                  L 358/59
               
            
         A BIZOTTSÁG (EU) 2020/1567 VÉGREHAJTÁSI HATÁROZATA
         (2020. október 26.)
         az (EU) 2019/1896 európai parlamenti és tanácsi rendelet 61. cikke értelmében az Európai Határ- és Parti Őrség készenléti alakulatának felállításához nyújtott pénzügyi támogatásról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Határ- és Parti Őrségről, valamint az 1052/2013/EU és az (EU) 2016/1624 rendelet hatályon kívül helyezéséről szóló, 2019. november 13-i (EU) 2019/1896 európai parlamenti és a tanácsi rendeletre (1) és különösen annak 61. cikke (4) bekezdésére,
         mivel:
         
                     (1)
                  
                  
                     Az (EU) 2019/1896 rendelet előírja az Európai Határ- és Partvédelmi Ügynökség (a továbbiakban: az Ügynökség) megbízatásának megerősítését, valamint a tevékenységéhez szükséges képességeknek az Európai Határ- és Parti Őrség készenléti alakulata (a továbbiakban: a készenléti alakulat) formájában történő biztosítását.
                  
               
                     (2)
                  
                  
                     A készenléti alakulatot többek között a tagállamok által rendelkezésre bocsátott műveleti személyzetnek kell alkotnia. Annak érdekében, hogy a tagállamok képesek legyenek ilyen személyzetet biztosítani, helyénvaló egy, a megfelelő emberi erőforrások fejlesztésének támogatását célzó pénzügyi rendszer létrehozása.
                  
               
                     (3)
                  
                  
                     t Az Ügynökségnek pénzügyi támogatást kell nyújtania a tagállamoknak az n. év végét követően teljesített éves kifizetés formájában. Továbbá lehetővé kell tenni az Ügynökség számára, hogy valamely tagállam kérésére az n. év vége előtt előleget folyósítson.
                  
               
                     (4)
                  
                  
                     Az (EU) 2019/1896 rendelet 61. cikke (1) bekezdésének a), b) és c) pontja meghatározza, hogy a készenléti alakulatot alkotó különböző személyzeti kategóriák szerint milyen képletek alapján kell kiszámítani az éves kifizetés összegét.. A nyújtandó pénzügyi támogatás összegét nagyrészt a tagállamoknak a készenléti alakulat 2. és 3. személyzeti kategóriáihoz való hozzájárulása alapján határozzák meg. A pénzügyi támogatási rendszernek tartalmaznia kell egy olyan mechanizmust is, amely bizonyos esetekben kompenzációt nyújt a tagállamok azon nemzeti szolgálatainak, ahonnan az Ügynökség hivatali személyzetét felveszik (a továbbiakban: az 1. személyzeti kategóriához nyújtott finanszírozás).
                  
               
                     (5)
                  
                  
                     Az éves kifizetés számítási képletei az (EU) 2019/1896 rendelet 61. cikkének (2) bekezdésében meghatározott referenciaösszegen alapul.
                  
               
                     (6)
                  
                  
                     Az egyszerűsítés és a hatékony koordináció érdekében minden tagállam kijelöl egy, a pénzügyi támogatás kezeléséért felelős központi nemzeti hatóságot. Központi nemzeti hatóságként az (EU) 2019/1896 rendelet 13. cikkével összhangban kijelölt nemzeti kapcsolattartó pont is kijelölhető.
                  
               
                     (7)
                  
                  
                     A kifizetési kérelmek elkészítésének megkönnyítése érdekében az Ügynökségnek a tagállamok rendelkezésére kell bocsátania a releváns információkat, ideértve különösen a referenciaösszegekre és az Ügynökség által a nemzeti szolgálatoktól felvett személyek számára vonatkozó információkat.
                  
               
                     (8)
                  
                  
                     A tagállamok által a nemzeti szolgálatoktól távozó személyzet helyére felvett új személyzet kiképzésére fordított költségek kompenzálása érdekében az Ügynökség a személyzetnek kizárólag azon tagjait veheti figyelembe, akik az érintett nemzeti hatóságokkal való intézményi kapcsolatukat véglegesen megszüntették vagy az Ügynökség általi alkalmazásuk idejére felfüggesztették.
                  
               
                     (9)
                  
                  
                     A műveleti személyzet 2. kategóriájának finanszírozására vonatkozó feltételek teljesítése céljából a határőri feladatokat ellátó teljes nemzeti személyzet létszámának tényleges növekedését a 2019. április 30-i létszámmal vetik össze, amely az azt követő nap, amikor az Európai Parlament és a Tanács politikai megállapodást kötött az (EU) 2019/1896 rendeletet meglapozó szövegről. A számításnak figyelembe kell vennie az Európai Határ- és Parti Őrség készenléti alakulatához kirendelések révén rendszeresen hozzájáruló valamennyi főbb hatóság teljes személyzetének létszámát, azon hatóságok esetében pedig, amelyek az Ügynökségnek a készenléti alakulaton keresztül támogatott műveleti tevékenységeinél szélesebb megbízatással rendelkeznek, az említett hatóságokhoz tartozó, kirendelések révén hozzájáruló releváns szervezetek személyzetének létszámát.
                  
               
                     (10)
                  
                  
                     A tagállamoknak a pénzügyi támogatási rendszeren belüli szabálytalanságok és csalások elkerülését célzó mechanizmusokat és eljárásokat kell bevezetniük. Az adminisztratív terhek és a kapcsolódó költségek lehető legnagyobb mértékű csökkentése érdekében ezen eljárásoknak és mechanizmusoknak a kockázatértékelések fényében célzottnak kell lenniük.
                  
               
                     (11)
                  
                  
                     Tekintettel arra a célkitűzésre, miszerint támogatni kell a tagállamok felkészülését a készenléti alakulathoz való hozzájárulásra, fontos, hogy a pénzügyi támogatás a lehető leghamarabb ténylegesen rendelkezésre álljon. Ezért ennek a határozatnak már az Európai Unió Hivatalos Lapjában való kihirdetését követő napon hatályba kell lépnie.
                  
               
                     (12)
                  
                  
                     Ez a határozat a schengeni vívmányok azon rendelkezéseinek továbbfejlesztését képezi, amelyek alkalmazásában Írország a 2002/192/EK tanácsi határozattal (2) összhangban nem vesz részt. Ennélfogva Írország nem vesz részt a határozatnak az elfogadásában, az rá nézve nem kötelező és nem alkalmazandó.
                  
               
                     (13)
                  
                  
                     Izland és Norvégia tekintetében e határozat az Európai Unió Tanácsa, valamint az Izlandi Köztársaság és a Norvég Királyság közötti, az utóbbiaknak a schengeni vívmányok végrehajtására, alkalmazására és fejlesztésére irányuló társulásáról szóló megállapodás értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK tanácsi határozat (3) 1. cikkének A. pontjában említett területhez tartoznak.
                  
               
                     (14)
                  
                  
                     Svájc tekintetében e határozat az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodás értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK tanácsi határozatnak a 2008/146/EK (4) tanácsi határozat 3. cikkével együtt értelmezett 1. cikke A. pontjában említett területhez tartoznak.
                  
               
                     (15)
                  
                  
                     Liechtenstein tekintetében ez a határozat az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodáshoz való csatlakozásáról szóló jegyzőkönyv értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK tanácsi határozatnak a 2011/350/EU tanácsi határozat (5) 3. cikkével együtt értelmezett 1. cikke A. pontjában említett területhez tartoznak.
                  
               
                     (16)
                  
                  
                     Ez a határozat a 2003. évi csatlakozási okmány 3. cikkének (1) bekezdése, a 2005. évi csatlakozási okmány 4. cikkének (1) bekezdése és a 2011. évi csatlakozási okmány 4. cikkének (1) bekezdése értelmében a schengeni vívmányokon alapuló, illetve azokkal egyéb módon összefüggő jogi aktus.
                  
               
                     (17)
                  
                  
                     Az e határozatban előírt intézkedések összhangban állnak az Európai Határ- és Parti Őrséggel foglalkozó bizottság véleményével,
                  
               ELFOGADTA EZT A HATÁROZATOT:
         1. FEJEZET
         
            ÁLTALÁNOS RENDELKEZÉSEK
         
         
            1. cikk
            Fogalommeghatározások
            E határozat alkalmazásában:
            
                        1.
                     
                     
                        „korrekciós együttható”: a külföldre kirendelt tisztviselők díjazására alkalmazott százalékos arány, amelyet az Eurostat állapít meg a szolgálati hely és a bázisváros között a fogyasztási cikkek és szolgáltatások árszínvonala tekintetében fennálló különbségek kiigazítása céljából (6);
                     
                  
                        2.
                     
                     
                        „n. év”: azon év január 1-jétől december 31-ig tartó időszaka, amelynek során a tagállamnak teljesítenie kell az (EU) 2019/1896 rendelet 61. cikkének (3) bekezdésében megállapított feltételeket ahhoz, hogy jogosult legyen pénzügyi támogatásra;
                     
                  
                        3.
                     
                     
                        „éves kifizetés”: az Ügynökség által az érintett tagállam részére az n. év végét követően teljesített kifizetés;
                     
                  
                        4.
                     
                     
                        „előlegfizetés”: az Ügynökség által az érintett tagállam részére az n. év vége előtt, az éves kifizetés előlegeként teljesített kifizetés;
                     
                  
                        5.
                     
                     
                        „határőri feladatokat ellátó teljes nemzeti személyzet”: a főbb nemzeti hatóságokon belüli egyes szervezetek személyzetének összlétszáma, vagy adott esetben az Európai Határ- és Parti Őrség készenléti alakulatához az (EU) 2019/1896 rendelet 56. cikke szerinti kirendelések révén rendszeresen hozzájáruló valamennyi főbb nemzeti hatóság személyzetének összlétszáma.
                     
                  
         
            2. cikk
            Az Ügynökség általi tájékoztatás
            
               (1)   Az n. év január 31-ig az Ügynökség tájékoztatja a tagállamokat az adott évre vonatkozó, tagállamonkénti referenciaösszegekről, figyelembe véve a vonatkozó korrekciós együtthatót.
            
            
               (2)   A referenciaösszegek kiszámításához az Ügynökség a III. csoport 8. besorolási fokozatának 1. fizetési fokozatába tartozó szerződéses alkalmazottak illetményének a korrekciós együtthatóval kiigazított, rendelkezésre álló legfrissebb releváns értékeit veszi figyelembe.
            
         
         
            3. cikk
            A tagállamokban végrehajtandó intézkedések
            
               (1)   A tagállamok kijelölnek egy központi nemzeti hatóságot, amely felelős az (EU) 2019/1896 rendelet 61. cikkével összhangban nyújtott pénzügyi támogatás kezeléséért. A tagállam az első kifizetésnek az 5. cikk (1) bekezdésével, a 6. cikk (1) bekezdésével vagy a 15. cikk (2) bekezdésével összhangban történő kérelmezése előtt értesíti az Ügynökséget a kijelölt központi nemzeti hatóságról.
            
            
               (2)   A központi nemzeti hatóság felelős a következőkért:
               
                           a)
                        
                        
                           kapcsolattartás az Ügynökséggel az (EU) 2019/1896 rendelet 61. cikkének (3) bekezdésében meghatározott alkalmazandó feltételek nyomon követésére vonatkozóan;
                        
                     
                           b)
                        
                        
                           annak biztosítása, hogy az Ügynökség az (EU) 2019/1896 rendelet 61. cikkében említett pénzügyi támogatás kezeléséhez szükséges valamennyi releváns információt megkapja;
                        
                     
                           c)
                        
                        
                           a pénzügyi támogatás kifizetésével kapcsolatos ügyek kezelése, beleértve az Ügynökségnek benyújtott, előlegfizetés vagy kifizetés iránti kérelmeket, valamint a kérelmek nyomán az Ügynökség által teljesített kifizetések fogadását;
                        
                     
                           d)
                        
                        
                           amennyiben a nemzeti rendelkezések azt előírják, a kifizetések újraelosztása a nemzeti hatóságok között a készenléti alakulathoz való személyzeti hozzájárulásuk arányában.
                        
                     
         
         
            4. cikk
            Pénznem
            A pénzügyi támogatás kifizetése euróban történik.
         
         2. FEJEZET
         
            A KIFIZETÉSEK RÉSZLETES SZABÁLYAI
         
         
            5. cikk
            Az éves kifizetés részletes szabályai
            
               (1)   A tagállamok az éves kifizetést az n+1. év január 1. és június 30. között kérhetik.
            
            
               (2)   Éves kifizetés akkor fizetendő, ha az n. évben teljesültek az (EU) 2019/1896 rendelet 61. cikkének (3) bekezdésében meghatározott feltételek. A központi nemzeti hatóság csak akkor kérhet finanszírozást a műveleti személyzet 2. kategóriája részére, ha az érintett tagállam az esedékes összegek ellenőrzése céljából teljes körű jelentést nyújtott be az Ügynökségnek az (EU) 2019/1896 rendelet 61. cikkével összhangban.
            
            
               (3)   Az éves kifizetés magában foglalja az alább felsoroltak legalább egyikét:
               
                           a)
                        
                        
                           az (EU) 2019/1896 rendelet 61. cikke (1) bekezdésének a) pontjában meghatározott összegek, amelyek kiszámítása úgy történik, hogy a referenciaösszeg 100 %-át megszorozzák az (EU) 2019/1896 rendelet II. melléklete szerint az n+2. évre kirendelendő műveleti személyzet létszámával (a továbbiakban: a 2. személyzeti kategóriához nyújtott finanszírozás);
                        
                     
                           b)
                        
                        
                           az (EU) 2019/1896 rendelet 61. cikke (1) bekezdésének b) pontjában meghatározott összegek, amelyek kiszámítása úgy történik, hogy a referenciaösszeg 37 %-át megszorozzák – esettől függően – az 57. cikkel összhangban és a III. mellékletben szereplő korlátozás keretein belül, valamint az 58. cikkel összhangban és a IV. mellékletben szereplő korlátozás keretein belül ténylegesen bevetett műveleti személyzet számával (a továbbiakban: 3. és 4. személyzeti kategóriához nyújtott finanszírozás);
                        
                     
                           c)
                        
                        
                           az (EU) 2019/1896 rendelet 61. cikke (1) bekezdésének c) pontjában meghatározott egyszeri kifizetés, melynek kiszámítása úgy történik, hogy a referenciaösszeg 50 %-át megszorozzák a nemzeti szolgálatoktól érkező, az Ügynökség által hivatali személyzetként felvett műveleti személyzet létszámával (a továbbiakban: az 1. személyzeti kategóriához nyújtott finanszírozás).
                        
                     
         
         
            6. cikk
            Az előlegfizetés részletes szabályai
            
               (1)   A tagállamok a humánerőforrás-fejlesztés támogatása érdekében az n. évre vonatkozóan kérhetik az Ügynökségtől, hogy a megfelelő éves kifizetés teljesítése előtt fizessen számukra előleget. A kérelemben egyértelműen meg kell jelölni, hogy mely személyzeti kategóriákra vonatkozik a kérelem. A 2. személyzeti kategóriához nyújtott finanszírozás esetében a tagállamnak igazolást kell benyújtania a vonatkozó tényleges létszámbővítésről a II. mellékletben szereplő dokumentummintának megfelelően. Az ilyen kérelmeket az n. év július 1-je és szeptember 15-e között lehet benyújtani.
            
            
               (2)   Az Ügynökség kifizeti az előleget, amennyiben az (EU) 2019/1896 rendelet 61. cikkének (3) bekezdésében meghatározott feltételek a január 1. és az előlegfizetés iránti kérelem benyújtásának időpontja közötti időszakban teljesültek.
            
            
               (3)   Az előlegfizetési kérelemben igényelhető minimális összeg 50 000 EUR.
            
         
         3. FEJEZET
         
            A 2. SZEMÉLYZETI KATEGÓRIÁHOZ NYÚJTOTT FINANSZÍROZÁS RÉSZLETES SZABÁLYAI
         
         
            7. cikk
            A 2. személyzeti kategóriához nyújtott finanszírozás feltételei
            
               (1)   A 2. személyzeti kategóriához nyújtott n. évi finanszírozás csak akkor válik esedékessé, ha a tagállamok az érintett időszakban új személyzet toborzása révén növelik a határőri feladatokat ellátó teljes nemzeti személyzetük összlétszámát.
            
            
               (2)   Az érintett tagállamban a határőri feladatokat ellátó teljes nemzeti személyzet létszámának növekedését évente kell kiszámítani az érintett hatóságok vagy – adott esetben – a készenléti alakulathoz kirendelés útján hozzájáruló valamennyi főbb nemzeti hatóság releváns szervezeteiben tevékenységet végző személyzet n. év december 31-i és 2019. április 30-i létszámának összehasonlításával.
            
            
               (3)   A tagállamok legkésőbb 2020. november 29-ig tájékoztatják az Ügynökséget a 2019. április 30-án határőri feladatokat ellátó teljes nemzeti személyzetük összlétszámáról az I. mellékletben található dokumentumminta felhasználásával.
            
         
         
            8. cikk
            A 2. személyzeti kategóriához nyújtott finanszírozás alkalmazandó feltételeinek nyomon követése
            
               (1)   A tagállamok központi nemzeti hatóságaikon keresztül rendelkezésre bocsátják azokat a releváns információkat, amelyek megerősítik a 2. személyzeti kategória n. évi finanszírozására vonatkozó feltételek teljesülését a II. mellékletben meghatározott dokumentumminta kitöltésével. Az Ügynökség az n+1. évben ellenőrzi a vonatkozó információkat a sebezhetőségi értékelés keretében.
            
            
               (2)   A tagállamok biztosítják, hogy a benyújtott információk hiánytalanok és kellően részletesek ahhoz, hogy az Ügynökség ellenőrizni tudja a 2. személyzeti kategóriához nyújtott finanszírozás feltételeinek teljesülését.
            
            
               (3)   A központi nemzeti hatóság számára – ilyen irányú kérése esetén – hozzáférést kell biztosítani az érintett nemzeti hatóságok birtokában lévő minden olyan vonatkozó dokumentációhoz, amely a 2019/1896/EU rendelet 61. cikke szerinti pénzügyi támogatás kezeléséhez kapcsolódhat.
            
         
         
            9. cikk
            A 2. személyzeti kategóriához kapcsolódóan kifizetett előleg visszafizettetése
            
               (1)   Az éves kifizetés iránti kérelem benyújtásakor a tagállamok tájékoztatják az Ügynökséget, ha az n. évben a személyzet létszámának tényleges növekedése összességében alacsonyabb volt annál, mint amelyre a tagállam az n. évben előleget kapott.
            
            
               (2)   A tagállamoktól az ellenőrzést követően kapott információk alapján, vagy ha az n+1. évben elvégzett sebezhetőségi értékelés során végzett ellenőrzések azt mutatják, hogy a személyzet létszámának az (1) bekezdésben említett tényleges növekedése összességében alacsonyabb volt, az Ügynökség az érintett tagállamnak küldött terhelési értesítés útján visszafizetteti a különbségnek megfelelő összeget. Az Ügynökség a tagállammal egyetértésben dönthet úgy, hogy nem fizetteti vissza a szóban forgó összegeket, hanem a következő évi kifizetést ennek megfelelően kiigazítja.
            
         
         4. FEJEZET
         
            A 3. ÉS 4. SZEMÉLYZETI KATEGÓRIÁHOZ NYÚJTOTT FINANSZÍROZÁS RÉSZLETES SZABÁLYAI
         
         
            10. cikk
            A 3. és 4. személyzeti kategóriához nyújtott finanszírozás feltételei
            
               (1)   Az 3. és 4. személyzeti kategóriára vonatkozó finanszírozási összegek teljes egészében az n. év egymást követő vagy nem egymást követő 120 napos időszakában ténylegesen alkalmazott személyzet létszámához viszonyítva esedékesek.
            
            
               (2)   A 120 napnál rövidebb vagy annál hosszabb bevetések esetében a 3. és 4. személyzeti kategóriára vonatkozó finanszírozási összegeket egy 120 napos referencia-időszak alapján arányosan számítják ki.
            
            
               (3)   A finanszírozás kiszámítása során az arányos viszonyítás alapját egy olyan számítási egység képezi, amely az alakulat egy tagjának egy napi, a készenléti egység bármely operatív tevékenységében való közreműködésének felel meg, beleértve az utazáshoz szükséges napokat is.
            
         
         
            11. cikk
            A 3. és 4. személyzeti kategóriához nyújtott finanszírozás alkalmazandó feltételeinek nyomon követése
            Az Ügynökség a készenléti alakulat bevetésére vonatkozó saját operatív adatai alapján ellenőrzi a 3. és 4. személyzeti kategóriához nyújtott finanszírozás feltételeinek teljesülését.
         
         
            12. cikk
            A műszaki személyzet finanszírozásával kapcsolatos feltételek
            
               (1)   Amennyiben a bevetett műszaki személyzet létszáma kivételesen meghaladja az (EU) 2019/1896 rendelet III. mellékletében meghatározott maximális nemzeti hozzájárulásokat, pénzügyi támogatást kell nyújtani, feltéve, hogy a műszaki személyzet bevetése az említett rendelet 57. cikkének megfelelően történik az n. évben.
            
            
               (2)   A 120 napnál rövidebb vagy annál hosszabb bevetések esetében a műszaki személyzet finanszírozását arányosan kell kiszámítani a 10. cikk (3) bekezdésében foglaltak szerint.
            
         
         
            13. cikk
            A műszaki személyzet finanszírozására vonatkozó feltételek nyomon követése
            Az Ügynökség a tényleges bevetésekre vonatkozó saját operatív adatai alapján ellenőrzi a műszaki személyzetre vonatkozó feltételek teljesülését az (EU) 2019/1896 rendelet 57. cikkével összhangban.
         
         5. FEJEZET
         
            AZ 1. SZEMÉLYZETI KATEGÓRIÁHOZ NYÚJTOTT FINANSZÍROZÁS RÉSZLETES SZABÁLYAI
         
         
            14. cikk
            Az 1. személyzeti kategóriához nyújtott finanszírozás feltételei
            
               (1)   Az Ügynökség tájékoztatja a központi nemzeti hatóságot a személyzet azon tagjairól, akik távoztak az adott tagállam nemzeti szolgálataitól és az n. évben az Ügynökség szolgálatába léptek.
            
            
               (2)   Az Ügynökség a központi nemzeti hatóságot azt követően tájékoztatja, hogy a személyzet érintett tagjai megerősítették felé az érintett nemzeti hatóságokkal fennálló intézményi kapcsolatuk megszűnését vagy felfüggesztését.
            
            
               (3)   Az Ügynökség az (1) bekezdésben említett információkat az n+1. év január 31-ig bocsátja rendelkezésre anonim formában, megjelölve az érintett nemzeti hatóságot és a (2) bekezdésben foglalt feltételnek megfelelő személyzet létszámát.
            
         
         6. FEJEZET
         
            ZÁRÓ RENDELKEZÉSEK
         
         
            15. cikk
            A 2020. évre vonatkozó különös rendelkezések
            
               (1)   2020. november 12-ig az Ügynökség tájékoztatja a tagállamokat a 2020. évre vonatkozó referenciaösszegeikről, figyelembe véve a vonatkozó korrekciós együtthatókat.
            
            
               (2)   A tagállamok 2020. november 15-ig kérhetnek előlegfizetést, feltéve, hogy tájékoztatták az Ügynökséget a határőri feladatokat ellátó teljes nemzeti személyzetük 2019. április 30-i létszámáról a 7. cikk (3) bekezdésével összhangban.
            
         
         
            16. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Kelt Brüsszelben, 2020. október 26-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 295., 2019.11.14., 1. o.
         
         
            (2)  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).
         
            (3)  A Tanács 1999/437/EK határozata (1999. május 17.) az Európai Unió Tanácsa, valamint az Izlandi Köztársaság és a Norvég Királyság között, e két államnak a schengeni vívmányok végrehajtására, alkalmazására és fejlesztésére irányuló társulásáról kötött megállapodás alkalmazását szolgáló egyes szabályokról (HL L 176., 1999.7.10., 31. o.).
         
            (4)  A Tanács 2008/146/EK határozata (2008. január 28.) az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodásnak az Európai Közösség nevében történő megkötéséről (HL L 53., 2008.2.27., 1. o.).
         
            (5)  A Tanács 2011/350/EU határozata (2011. március 7.) az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló, különösen a belső határokon történő ellenőrzés megszüntetéséhez és a személyek mozgásához kapcsolódó társulásáról szóló megállapodáshoz való csatlakozásáról szóló jegyzőkönyvnek az Európai Unió nevében történő megkötéséről (HL L 160., 2011.6.18., 19. o.).
         
            (6)  Https://ec.europa.eu/eurostat/web/civil-servants-remuneration/correction-coefficients.
      
      
         
            I. MELLÉKLET
            A határőri feladatokat ellátó teljes nemzeti személyzet összlétszáma 2019. április 30-án az Európai Határ- és Parti Őrség készenléti alakulatához az (EU) 2019/1896 rendelet 56. cikkével összhangban történő kirendelések révén rendszeresen hozzájáruló főbb hatóságoknál és/vagy adott esetben a hatóságokon belüli releváns szervezeteknél
            
                        Az Európai Határ- és Parti Őrség készenléti alakulatához kirendelések révén rendszeresen hozzájáruló hatóságok vagy olyan hozzájáruló szervezetek, amelyek az Ügynökségnek a készenléti alakulaton keresztül támogatott műveleti tevékenységeinél szélesebb megbízatással rendelkeznek a hatóságokon belül, vagy mindkettő
                     
                     
                        Az Ügynökségnek a készenléti alakulaton keresztül támogatott műveleti tevékenységeinél szélesebb megbízatással rendelkező szervezet
                     
                     
                        Az Európai Határ- és Parti Őrség készenléti alakulatához kirendelések révén rendszeresen hozzájáruló hatóságok személyzetének létszáma és/vagy az Ügynökségnek a készenléti alakulaton keresztül támogatott műveleti tevékenységeinél szélesebb megbízatással rendelkező, a hatóságokhoz tartozó releváns szervezetek személyzetének létszáma 2019. április 30-án
                     
                  
                        
                           [NÉV]
                        
                     
                     
                        
                           [adott esetben a hatóságon belüli szervezet neve]
                        
                     
                     
                         
                     
                  
                        
                           [NÉV]
                        
                     
                     
                        
                           [adott esetben a hatóságon belüli szervezet neve]
                        
                     
                     
                         
                     
                  
                         
                     
                     
                        Összesen:
                     
                     
                         
                     
                  
      
      
         
            II. MELLÉKLET
            A 2. személyzeti kategóriára vonatkozó kifizetési kérelem mintája
            
                        A készenléti alakulathoz hozzájáruló hatóság/szervezet
                     
                     
                        A 2019. április 30-án ténylegesen szolgálatot ellátó személyzet létszáma
                     
                     
                        2020. év
                     
                     
                        2021. év
                     
                     
                        2022. év
                     
                     
                        2023. év
                     
                     
                        2024. év
                     
                     
                        2025. év
                     
                  
                        
                           [érintett tagállami hatóságonként/szervezetenként]
                        
                     
                     
                        
                           [összlétszám]
                        
                     
                     
                        Maximális szorzószám:
                     
                     
                        Maximális szorzószám:
                     
                     
                        Maximális szorzószám:
                     
                     
                        Maximális szorzószám:
                     
                     
                        Maximális szorzószám:
                     
                     
                        Maximális szorzószám:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Újonnan felvett munkaerő:
                     
                     
                        Újonnan felvett munkaerő:
                     
                     
                        Újonnan felvett munkaerő:
                     
                     
                        Újonnan felvett munkaerő:
                     
                     
                        Újonnan felvett munkaerő:
                     
                     
                        Újonnan felvett munkaerő:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Létszámcsökkenés:
                     
                     
                        Létszámcsökkenés:
                     
                     
                        Létszámcsökkenés:
                     
                     
                        Létszámcsökkenés:
                     
                     
                        Létszámcsökkenés:
                     
                     
                        Létszámcsökkenés:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        A személyzet összlétszáma:
                     
                     
                        A személyzet összlétszáma:
                     
                     
                        A személyzet összlétszáma:
                     
                     
                        A személyzet összlétszáma:
                     
                     
                        A személyzet összlétszáma:
                     
                     
                        A személyzet összlétszáma:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Tényleges létszámnövekedés:
                     
                     
                        Tényleges létszámnövekedés:
                     
                     
                        Tényleges létszámnövekedés:
                     
                     
                        Tényleges létszámnövekedés:
                     
                     
                        Tényleges létszámnövekedés:
                     
                     
                        Tényleges létszámnövekedés:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Kifizetésre jogosult:
                     
                     
                        Kifizetésre jogosult:
                     
                     
                        Kifizetésre jogosult:
                     
                     
                        Kifizetésre jogosult:
                     
                     
                        Kifizetésre jogosult:
                     
                     
                        Kifizetésre jogosult:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                           [Tagállam]
                        
                     
                     
                        
                           [összlétszám]
                        
                     
                     
                        [összlétszám]
                     
                     
                        [összlétszám]
                     
                     
                        [összlétszám]
                     
                     
                        [összlétszám]
                     
                     
                        [összlétszám]
                     
                     
                        [összlétszám]
                     
                  
               Magyarázat a 2. személyzeti kategóriára vonatkozó kifizetési kérelem mintájához
            
            „Maximális szorzószám”: az n. évben használt küszöbérték, amely azon alapul, hogy a tagállamoknak az n+2. évben az (EU) 2019/1896 rendelet II. mellékletével összhangban hosszú távú kirendelés útján hány fővel kell hozzájárulniuk a készenléti alakulathoz;
            „Újonnan felvett munkaerő”: azon újonnan felvett alkalmazottak száma, akik az n. évben érkeztek az Európai Határ- és Parti Őrség készenléti alakulatához kirendelések révén rendszeresen hozzájáruló hatóságokhoz vagy az Ügynökségnek a készenléti alakulaton keresztül támogatott műveleti tevékenységeinél szélesebb megbízatással rendelkező, a hatóságokhoz tartozó szervezetekhez, vagy mindkettőhöz;
            „Létszámcsökkenés”: azon alkalmazottak száma, akik az n. évben távoztak az Európai Határ- és Parti Őrség készenléti alakulatához kirendelések révén rendszeresen hozzájáruló hatóságoktól vagy az Ügynökségnek a készenléti alakulaton keresztül támogatott műveleti tevékenységeinél szélesebb megbízatással rendelkező, a hatóságokhoz tartozó szervezetektől, vagy mindkettőtől;
            „A személyzet összlétszáma”: az n. év december 31-én tevékenységet végző személyzet összlétszáma;
            „Tényleges létszámnövekedés”: az n. év december 31. és 2019. április 30. között tevékenységet végző alkalmazottak számának különbsége (alapérték);
            „Kifizetésre jogosult”: az n. év december 31-én tevékenységet végző személyzet teljes létszáma, csökkentve a 2019. április 30-án tevékenységet végző személyzet számával (alapérték) – az adott évre vonatkozó maximális szorzószám adta kereteken belül.